[{"text_idx": "#000000", "text": "Gwobrau Llais Cymru yn o\u0302l i ddathlu merched busnes Cymru, ac ysgogi merched eraill i fentro."}, {"text_idx": "#000001", "text": "Ar Ddiwrnod Rhynglwadol y Merched, mae Llais Cymru yn gyffrous i gyhoeddi ein bod yn trefnu ein ail #LlaisAwards er mwyn dathlu cyfraniad pwysig a llwyddiant merched busnes Cymru."}, {"text_idx": "#000002", "text": "Llynedd, cafwyd ymateb anhygoel i\u2019r Gwobrau Llais Cymru ar Gyfer Merched Cymru Mewn Busnes, sydd bellach yn cael ei adnabod fel y #LlaisAwards. Cafwyd 1,154 enwebiad yn y 15 categori a chyfle i ddathlu merched mewn pob math o feysydd; o\u2019r diwydiant lletygarwch i wyddoniaeth, o fusnesau iechyd, ffitrwydd a lles i\u2019r diwydiannau creadigol a thu hwnt. Mewn noson hwyliog ac emosiynnol ar-lein gwelwyd enillwyr led led Cymru\u2019n cael eu gwobrwyo a\u2019i cydnabod ar ol blwyddyn heriol tu hwnt;"}, {"text_idx": "#000004", "text": "Un o\u2019r rhai gafodd ei gwobrwyo llynnedd oedd Katy Hayward o Felin Honeybees yng ngogledd Cymru; \u201cRoedd cael fy enwebu yng Ngwobrau Llais Cymru yn anhygoel ac ennill y categori bwyd a diod yn fraint. Does dim digon o gydnabyddiaeth a sylw i ferched sy\u2019n rhedeg busnesau, ac ryden ni\u2019n gweithio mor galed ac yn jyglo llawer. Ro\u2019n i mor hapus i ennill, roedd yn golygu\u2019r byd ac yn hwb enfawr i fi\u201d"}, {"text_idx": "#000005", "text": "Enillydd y categori Pencampwr y Gymraeg oedd Anwen Robets o gwmni Draenog yng nghanolbarth Cymru; \u201cWnes i erioed ddychmygu byddwn i\u2019n cael fy enwebu ac roedd ennill y categori yma yn anhygoel! Roedd yn hwb mawr i fi ac yn gyfle i gwrdd a nifer o ferched busnes ar hyd a lled Cymru a chlywed am ei straeon anhygoel nhw. Ysbrydoliaeth a digwyddiad arbennig a chofiadwy.\u201d"}, {"text_idx": "#000008", "text": "Eleni, bydd y gyflwynwraig ifanc Mirain Iwerydd, sydd yn lais cyfarwydd i wrandwyr BBC Radio Cymru ac yn wyneb cyfarwydd ar raglenni Hansh S4C, yn cyd gyflwyno\u2019r #Llais Awards gyda Heulwen. Fel y llynedd bydd y noson wobrwyo yn cael ei gynnal ar lein ar yr 8fed o Orffennaf, ac yn cynnwys adloniaint byw gan artist arbennig o Gymru ac ambell i sypreis hwyliog arall!"}, {"text_idx": "#000009", "text": "O heddiw ymlaen, gallwch fynd ati i enwebu\u2019r merched busnes, trwy gwblhau\u2019r ffurflen enwebiadau ar ein gwefan - . Bydd y rhestr fer yn cael ei chyhoeddi yn Mehefin a\u2019r enillwyr yn cael eu gwobrwyo\u2019n fyw yn y digwyddiad ar yr 8fed o Orffennaf gan dderbyn gwobr arbennig wedi\u2019i chomisiynnu gan Llais Cymru, gan yr artist Hanna Harris o Gaerdydd."}]